اھلسنت علماء کے وفد کی حرم امیر المومنین (ع) میں آمد

اھل سنت علماء و اکابرین پر مشتمل امت واحد فاونڈیشن کے ایک وفد نے حرم امیر المومنین (ع) کی زیارت کا شرف حاصل کیا ۔

خبر کا کوڈ: ۴۲۸۰۶۱

تاریخ: ۱۴ مرداد ۲۰۱۷ - ۱۲:۵۶

رسا نیوز ایجنسی کی رپورٹ کے مطابق امت واحد فاونڈیشن کے ایک وفد نے حرم امیر المومنین (ع) کی زیارت کا شرف حاصل کیا ،یہ وفد اھل سنت علماء و اکابرین پر مشتمل ہے ۔

وفد کا استقبال امور دینیہ سیکشن کے سربراہ شیخ مصطفی آل طابوق ، شعبہ بین الاقوامی تعلقات کے انچارج شیخ ناصر عباس اور شعبہ دارالقرآن الکریم کے انچارج سید باقر بخاتی نے کیا۔

اس موقع پر شیخ مصطفی آل طابوق نے اسلامی مسالک کے درمیان تعلقات کو نہایت اہمیت کا حامل قرار دیا اور اس کی اہمیت کو بیان کیا۔

جبکہ انہوں نے مزید کہا کہ اس طرح کی ملاقاتوں سے ایک دوسرے کے نظریات کےسمجھنے میں مدد ملتی ہے ۔

وفد نے حرم امیر المومنین (ع) کی انتظامیہ کی جانب سے والہانہ استقبال پر اور اعلی ضیافت پر حرم کے مسولین کا  شکریہ ادا کیا۔/۹۸۹/ف۹۴۰/